Here is a page extracted from Wikipedia that may contain CSS, HTML, and a lot of unformatted text.

Title: الكندى
Content: ابو يوسف يعقوب بن اسحاق الكندى (185 هـ/805 - 256 هـ/873) كان علامه عربى مسلم, برع فى الفلك و الفلسفه و الكيميا و الفيزياء و الطب و الرياضيات و الموسيقى و علم النفس و المنطق اللى كان معروف بعلم الكلام, الكندى معروف عند الغرب باسم , و هوا اول الفلاسفه المتجولين المسلمين, كمان اشتهر بجهوده فى تعريف العرب و المسلمين بالفلسفه اليونانيه القديمه و الهلنستيه. عاش فى البصره فى بداية حياته بعدها انتقل منها لبغداد اللى بدا فيها ياخد العلوم و المعارف فى فترة الإناره العربيه على عهد المأمون و المعتصم فى جو مشحون بالتوتر العقائدى بسبب مشكلة خلق القرآن و سيطرة مذهب الاعتزال التشيع, و كان القرن التالت الهجرى مليان بالمعارف القديمه و الحديثه و بتأثير حركة النقل و الترجمه, فاهتم الكندى بالفلسفه و العلوم القديمه, المأمون اداله مهمة الاشراف على ترجمة الاعمال الفلسفيه و العلميه اليونانيه للعربيه فلا بيت الحكمه. و اطلع على اللى كان بيسميه علما المسلمين وقتها "بالعلوم القديمه"و قدر من خلاله يكتب اطروحات اصليه فى الاخلاقيات و ما بعد الطبيعه و الرياضيات و الصيدله.
 
فى الرياضيات, لعب الكندي دور مهم فى ادخال الاقام الهنديه للعالم الاسلامى و المسيحى, كمان كان رائد فى تحليل الشفرات, و استنباط ىساليب جديده لاختراق الشفرات باستخدام خبرته الرياضيه و الطبيه, حط مقياس بيسمح للاطبا بقياس فاعلية الدوا, كمان عمل تجارب حولين العلاج بالموسيقى.

كان الشاغل اللى شغل الكندي فى اعماله الفلسفيه هو التوافق بين الفلسفه و العلوم الاسلاميه التانيه و خاصه العلوم الدينيه, اتناول فى كتير من اعماله مسائل فلسفيه دينيه زى طبيعه الله و الروح و الوحى, و برغم من الدور المهم اللى عمله فى انه خلا الفلسفه فى متناول المثقفين المسلمين وقتها بس اعماله بقت اقل اهميه بعد ظهور علما زىالفارابي بعده, و ما فضلش منها غير عدد قليل للعلما المعاصرين لدراستها, و مع كده الكندي بيعد من اعظم الفلاسفه من اصل عربى لدوره فى زمانه و اتلقب بـ "ابو الفلسفه العربيه" او "فيلسوف العرب".

حياته 

الكندي هوا او يوسف يعقوب بن اسحق بن الصباح بن عمران بن اسماعيل بن محمد بن الأشعث بن قيس الكندى, اتولد فى الكوفه فى بيت من بيوت شيوخ قبيله كنده. كان والده والى على الكوفه اللى اتلقى علومه الاوليه فيها, بعدين انتقل بغداد و لاقى فيها عنايه من الخليفتين المأمون و المعتصم, المأمون خلاه مشرف على بيت الحكمه - اللى كان حديث لترجمة النصوص العلميه و الفلسفيه اليونانيه القديمه - فى بغداد اتعرف الكندى بجمال خطه لحد المتوكل خلاه خطاطه الخاص.

لما خلف المعتصم اخوه المأمون عينه المعتصم مربيا لابنائه و مع تولى الواثق و المتوكل خفت شعبية الكندى فى بيت الحكمه, و رجح البعض ان داه بسبب التنافس فى بيت الحكمه او تشدد المتوكل فى الدين, لحد ان الكندى اتعرض للضرب, و اتصادرت مؤلفاته لفتره, قال هنري كوربين - الباحث فى الدراسات الاسلاميه - ان الكندى اتوفى فى بغداد وحيد سنة 259 هـ/873 م فى عهد الخليفه المعتمد.

بعد وفاته, ضاع كتير من اعمال الكندى الفلسفيه, فيليكس كلاين فرانكه بيقول بوجود أسباب كتيره لداه غير تشدد المتوكل الدينى فالمغول دمرو عدد كبير من الكتب, لما اجتاحو بغداد و فيه سبب محتمل اكتر هوا ان كتاباته ما عادش ليها قبول بين اشهر الفلاسفه اللى بعد زى الفارابى و ابن سينا.

مؤلفاته 

 فى الفلسفة 
 الفلسفة الأولى فيما دون الطبيعيات والتوحيد.
 كتاب الحث على تعلم الفلسفة.
 رسالة فى أن لا تنال الفلسفة إلا بعلم الرياضيات.
 فى المنطق 
 رسالة فى المدخل المنطقي باستيفاء القول فيه.
 رسالة فى الاحتراس من حدع السفسطائيين.
 فى علم النفس 
 رسالة فى علة النوم والرؤيا وما ترمز به النفس.
 فى الموسيقى 
 رسالة فى المدخل ل صناعة الموسيقى.
 رسالة فى الإيقاع.

 فى الفلك 
 رسالة فى علل الأوضاع النجومية.
 رسالة فى علل أحداث الجو.
 رسالة فى ظاهريات الفلك.
 رسالة فى صنعة الاسطرلاب.
 فى الحساب 
 رسالة فى المدخل ل الأرثماطيقى: خمس مقالات.
 رسالة فى استعمال الحساب الهندسي: أربع مقالات.
 رسالة فى تأليف الأعداد.
 رسالة فى الكمية المضافة.
 رسالة فى النسب الزمنية.
 فى الهندسة 
 رسالة فى الكريات.
 رسالة فى أغراض إقليدس.
 رسالة فى تقريب وتر الدايرة.
 رسالة فى كيفية عمل دايرة مساوية لسطح إسطوانة مفروضة.

 فى الطب 
 رسالة فى الطب البقراطي.
 رسالة فى وجع المعدة والنقرس.
 رسالة فى أشفية السموم.
 فى الفيزياء 
 رسالة فى اختلاف مناظر المرآة.
 رسالة فى سعار المرآة.
 رسالة فى المد والجزر.
 فى الكيمياء 
 رسالة فى كيمياء العطر.
 رسالة فى العطر وأنواعه.
 رسالة فى التنبيه على خدع الكيميائيين.
 فى التصنيف 
 رسالة فى أنواع الجواهر الثمينة وغيرها.
 رسالة فى أنواع السيوف والحديد.
 رسالة فى أنواع الحجارة.

المراجع 

 
 
 Robert L. Arrington (2001) A Companion to the Philosophers. Oxford: Blackwell. ISBN 0-631-22967-1
 Peter J. King (2004) One Hundred Philosophers. New York: Barron's. ISBN 0-7641-2791-8
 
 
 Felix Klein-Frank (2001) Al-Kindi. In Oliver Leaman & Hossein Nasr. History of Islamic Philosophy. London: Routledge.
 Henry Corbin (1993). History of Islamic Philosophy. London: Keagan Paul International.

لينكات برانيه

مصادر 

  (نسخة بي دي أف)
 الكندي — مشاهير المسلمين
 موقع الكندي — الفلسفة الإسلامية أونلاين
 د. مشهد العلَّاف - 3 مقالات وضعها الكندي فى قسم الفلسفة الإسلامية

فلاسفه
مواليد 801
مواليد 805
وفيات 873